Ya que o termín Viella Bavera se basa en diferencias culturals en comparanza con as rechions historicas de Franconia (dividida en Alta, Meya y Baixa Franconia) y Suebia (l'actual Suebia baverana), bellas zonas d'a redolada d'a ciudat de Wunsiedel en l'Alta Franconia, asinas como d'o districto suebo d'Aichach-Friedberg, fan parti tamién d'a Viella Bavera, ya que tienen a mesma historia, dialecto y cultura que as tres rechions debanditas. Estrictament charrando, o districto d'Innviertel, en l'Alta Austria, tamién fería parti d'a Viella Bavera, ya que feba parti d'o Electorau de Bavera dica que s'incorporó a l'Archiducau d'Austria seguntes o Tractau de Teschen en 1779.